ארנסט טולר

ארנְסט טוֹלֶר (בגרמנית: Ernst Toller; 1 בדצמבר 1893 – 22 במאי 1939) היה מחזאי וסופר יהודי-גרמני אשר נודע בעיקר בזכות מחזותיו האקספרסיוניסטיים ובזכות כהונתו כנשיא הרפובליקה הסובייטית הבווארית, במשך שישה ימים באפריל 1919.

קורות חיים 
טולר נולד בזָאמוֹטשין (Samotschin) שבפרובינציית פוזנן במזרח הקיסרות הגרמנית (כיום שאמוצ'ין (Szamocin) שבפולין) למשפחה יהודית. עם פרוץ מלחמת העולם הראשונה התנדב לצבא ושירת בחזית המערבית משך שלושה עשר חודשים. לאחר תקופה זו הוא סבל מהתמוטטות פיזית ונפשית, אשר היוותה מאוחר יותר את ההשראה למחזהו הראשון טרנספורמציה.

טולר היה מעורב בהקמת הרפובליקה הסובייטית הבווארית בשנת 1919, יחד עם אנרכיסטים מובילים, בהם ב. טראוון וגוסטב לנדאואר ועם קומוניסטים. הוא כיהן כנשיא הרפובליקה בין 6 ל-12 באפריל. הרפובליקה הופלה על ידי כוחות הימין, וטולר נאסר בשל חלקו ברפובליקה. בזמן שישב בכלא השלים את כתיבתן של יצירות רבות, בהן המחזות "איש ההמונים" (Masse Mensch), "שוברי המכונות", "הינקמאן הגרמני" (Der deutsche Hinkemann) וכן שירים רבים.

עם עליית הנאצים לשלטון בשנת 1933 גלה טולר ללונדון, ומשם המשיך לסדרת הרצאות בקנדה ובארצות הברית, בניו יורק נשאר עד התאבדותו בתלייה ב-22 במאי 1939, בעיקר עקב דיכאון קשה (אחיו נשלחו למחנות הריכוז) וחובות כספיים.

כתביו שתורגמו לעברית
 נעורים בגרמניה; עברית: צבי קדמי, מרחביה: הקיבוץ הארצי השומר הצעיר, תש"ד.
 ספר הסנוניות, תרגום: אהרן ברנר, הוצאת חנות הספרים, 2017.

קישורים חיצוניים

הערות שוליים

סופרים יהודים גרמנים
מחזאים יהודים גרמנים
פוליטיקאים יהודים גרמנים
נשיאים יהודים
אנרכיסטים גרמנים
אנרכיסטים יהודים
מתאבדים: ראשי מדינות
מהפכנים גרמנים
מתאבדים: סופרים
יהודים בצבא הקיסרות הגרמנית
פליטי רדיפות הנאצים
מהפכנים יהודים
יהודים גרמנים שהתאבדו בעקבות עליית הנאציזם
גרמנים שנולדו ב-1893
גרמנים שנפטרו ב-1939